**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.03.2020, ora 08.00 – 06.03.2020, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.03.2020, ora 7.00**

**RÂURI**

**Debitele au fost** **în creștere, ca urmare a** precipitațiilor lichide căzute în interval, cedării apei din stratul de zăpadă și propagării pe râurile din bazinele hidrografice: Jiu, Suceava, Moldova, Bistrița, Trotuș, Putna, Râmnicu Sărat, Buzău, bazinul superior și mijlociu al Oltului și bazinul superior al Mureșului și numai prin propagare pe cursurile mijlocii și inferioare ale Someșului, Crișurilor, Mureșului, Timișului și cursurile inferioare ale Crasnei, Barcăului, Arieșului, Begăi, Bârzavei, Carașului, Nerei și Cernei.

Pe râurile din bazinele hidrografice Vedea, Argeș, Ialomița, Bârlad, pe afluenții Prutului și ai Oltului inferior și pe cele din Dobrogea debitele au fost staționare, iar pe celelalte râuri au fost, în general, în scădere.

Formațiunile de gheață (preponderent gheață la maluri şi izolat pod de gheaţă) existente izolat doar în bazinul superior al Bistriței au fost în diminuare, restrângere şi eliminare.

Debitele se situează în general la valori cuprinse între 30-90% din mediile multianuale lunare, mai mari (în jurul și peste mediile multianuale lunare) pe râurile din bazinele hidrografice: Vişeu, Iza, Tur, Someș, Crișuri, Mureș (exceptând Târnavele), Bega, Timiș, Bârzava, Caraș, Nera, Cerna, Motru, Moldova, Suceava, pe cursul superior și mijlociu al Bistriței, pe cursurile superioare ale Trotușului și Prutului şi mai mici (sub 30% din normalele lunare) pe râurile din bazinele hidrografice: Vedea, Bârlad, Bahlui, Jijia, pe cursul Ialomiţei, pe cursul superior al Tazlăului, pe cursul inferior al Bistriţei, pe afluenții Trotușului și Prutului, pe unii afluenți ai Jiului inferior (Coșuștea, Amaradia, Raznic), ai Oltului mijlociu şi inferior (Pârâul Nou, Cungrișoara, Mamu, Beica, Olteţ, Cerna) și ai Argeșului (Râul Doamnei, Argeşel, Cârcinov, Dâmbovnic).

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere, ca urmare a** efectului combinat al precipitațiilor prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraş, Nera, Cerna și numai prin propagare pe cursurile inferioare ale afluențiilor de dreapta ai Siretului.

Pe râurile din bazinele hidrografice Jiu, Vedea, Argeș, Ialomița, Bârlad, afluenții Prutului și Oltului inferior și pe cele din Dobrogea debitele vor fi staționare, iar pe celelalte râuri vor fi, în general, în scădere.

Formațiunile de gheață (gheață la maluri şi izolat pod de gheaţă) existente izolat doar în bazinul superior al Bistriței vor fi în diminuare, restrângere şi eliminare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**S.G.A. Suceava** revine cu informații despre formațiunile de gheață existente pe afluenții din bazinul hidrografic al râului Dorna, jud. Suceava, în zona comunelor Poiana Stampei şi Co**ş**na. La 05.03.2020, podurile de gheață de pe râurile Bancu şi Dornişoara s-au dislocat şi s-au deplasat în aval.

Formațiunile de gheață aflate în mişcare au format aglomerări după cum urmează:

-pe râul Dorna (la 200 m în aval de confluența râurilor Dorna şi Dornişoara), L=100 m, apa curge printre ghețuri;

-pe râul Dorna (la 100 m în amonte de mănăstirea Podul Coşnei), L=100m, la ora 15.30 aglomerarea s-a dislocat şi s-a deplasat în aval.

**DUNĂRE**

**Debitul la intrarea în ţară** (secţiunea Baziaş) **î**n intervalul 05-06.03.2020 **a fost în creștere, având valoarea de 5800 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost în creștere pe sectorul Gruia-Galați și staționare pe sectorul Isaccea-Tulcea.

Debitul la intrarea în ţară (secţiunea Baziaş) va fi în creștere (6300 m3/s).

În aval de Porţile de Fier debitele vor fi în creștere.

**2.** **Situaţia meteorologică în intervalul 05.03.2020, ora 08.00 –06.03.2020, ora 06.00**

**În ţară,** în regiunile vestice valorile termice s-a menținut apropiate de cele înregistrate în intervalul precedent, iar în restul teritoriului au marcat o scădere semnificativă cu până la 14...15 grade. În centrul, estul și sudul teritoriului cerul a prezentat înnorări temporar accentuate și a plouat în Moldova, Muntenia și local în nordul Olteniei și în Dobrogea, iar în Transilvania și Maramureș au predominat ploile. Acestea au fost în general slabe cantitativ și doar punctiform s-au acumulat 15...20 l/mp în nordul Munteniei și la munte. Au predominat ninsorile în Munții Apuseni și în Carpații Meridionali, iar în Carpații Orientali au fost precipitații mixte. În restul teritoriului cerul s-a degajat treptat și trecător a plouat slab doar în primele ore ale zilei. Vântul a suflat slab și moderat cu intensificări izolate în zona de munte și în Oltenia. Stratul de zăpadă măsurat pe platformele stațiilor meteorologice are grosimi de până la 198 cm la Bâlea Lac. Temperaturile maxime s-au încadrat între 3 grade la Toplița și Târnăveni și 16 grade la Gorgova. Ieri dimineață, dar mai ales noaptea, izolat în zonele joase din Banat, Crișana și Muntenia a fost ceață. La ora 06.00, temperaturile erau cuprinse între -4 grade la Bozovici și 8 grade la Gura Portiței.

**La Bucureşti,** vremea s-a răcit semnificativ față de ziua precedentă, devenind apropiată de normalul pentru această dată. Cerul a fost mai mult noros și în primele ore ale zilei a plouat slab, iar la miezul nopții trecător a burnițat. Temperatura maximă a fost de 10 grade la toate stațiile meteorologice. Vântul a suflat slab până la moderat. La ora 06.00, temperatura aerului era de 6 grade la toate stațiile meteo.

**3. Prognoza meteorologică în intervalul 06.03.2020, ora 08.00 –07.03.2020, ora 8.00**

**În ţară,** cerul se va înnora treptat și va ploua în special în a doua parte a zilei în regiunile vestice, iar din orele serii și noaptea și în regiunile nord-vestice, sud-vestice și parțial în cele centrale. În restul teritoriul cerul va fi variabil, cu înnorări și cu totul izolat ploi mai ales în cursul nopții. La munte, la altitudini mari, precipitațiile vor fi mixte. Vântul va sufla slab și moderat, cu unele intensificări pe crestele montane și în sudul Banatului. Temperaturile maxime, în general mai ridicate decât în ziua precedentă, se vor încadra între 8 și 17 grade, valorile cele mai mari fiind în Lunca Dunării, iar cele minime se vor situa între 1 și 8 grade, mai scăzute în depresiunile din estul Transilvaniei. Izolat se va semnala ceață.

**La Bucureşti** vremea se va încălzi semnificativ față de ziua precedentă, astfel încât temperatura maximă va fi de 15...16 grade. Cerul va fi variabil, cu unele înnorări în cursul nopții. Vântul va sufla slab până la moderat. Temperatura minimă va fi de 4...6 grade.

**4. Buletin nivometeorologic pentru perioada 05-07.03.2020**

**Prognoza vremii în intervalul 05.03.2020, ora 20:00-07.03.2020, ora 20:00**

Vremea se va încălzi ușor, temperaturile maxime devenind pozitive la altitudini mai mici de 2000 m. Cerul va fi variabil, temporar noros. În intervalul de prognoză se vor semnala precipitații în general slabe cantitativ, predominant ploi la altitudini mai joase și mixte la peste 1600 m. La altitudini de peste 2000 m precipitațiile vor fi mai ales sub formă de ninsoare. Vântul va sufla slab și moderat, cu unele intensificări temporare, mai ales în Carpații Meridionali.

**Temperaturi prognozate în intervalul 05.03.2020, ora 20:00-06.03.2020, ora 20:00:**

**Peste 1800 m:** temperaturi minime: -8…-5 gr. C; temperaturi maxime: -4…2 gr. C;

**Sub 1800 m:** temperaturi minime: -6…-1 gr. C; temperaturi maxime: 0…7 gr. C;

**Temperaturi prognozate în intervalul 06.03.2020, ora 20:00-07.03.2020, ora 20:00:**

**Peste 1800 m:** temperaturi minime: -6…-2 gr. C; temperaturi maxime: -3…2 gr. C;

**Sub 1800 m:** temperaturi minime: -3…1 gr. C; temperaturi maxime: 1…9 gr. C;

**Vânt la peste 2000 m:** vânt slab și moderat, predominant din sector sud-vestic.

**Evoluția stratului de zăpadă și a riscului de avalanșă**

**Munții Bucegi** **RISC ÎNSEMNAT (3)**

La altitudini mai mari de 1800 m, în partea superioară a stratului se regăsește zăpadă proaspătă, instabilă, depusă peste un strat mai vechi, în ansamblu consolidat. Coeziunea stratului nou cu cel vechi este în general slabă. La altitudini sub 1800 m stratul de zăpadă are dimensiuni reduse și este umezit în ansamblu. În zone adăpostite, depozitele de zăpadă depășesc 2 m.

La peste 1800 m principalul risc este dat de stratul consistent de zăpadă proaspătă, instabilă. Chiar și la supraîncărcări slabe se pot declanșa avalanșe de dimensiuni mici și medii care să antreneze zăpada proaspătă, iar în cazuri izolate și stratul vechi. La sub 1800 m, pe fondul temperaturilor pozitive și al precipitațiilor lichide, zăpada va fi umezită și grea, iar pe pantele mai înclinate în cursul zilei se pot declanșa spontan alunecări și avalanșe de dimensiuni mici și medii.

**Munții Făgăraș RISC ÎNSEMNAT (3)**

La peste 1800 m, în partea superioară a stratului se regăsește zăpadă proaspătă de dimensiuni însemnate, de peste 15-20 cm. Stratul nou depus este instabil, are rezistență scăzută și în general o coeziune slabă la stratul mai vechi, care este în profunzime consolidat. În zone adăpostite, depozitele de zăpadă depășesc 2-3 m.

La peste 1800 m principalul risc este dat de stratul consistent de zăpadă proaspătă, instabilă. Chiar și la supraîncărcări slabe se pot declanșa avalanșe de dimensiuni mici și medii care să antreneze zăpada proaspătă, iar în cazuri izolate și stratul vechi. Sub 1800 m, pe fondul temperaturilor pozitive și al precipitațiilor lichide, zăpada va fi umezită și grea, iar pe pantele mai înclinate în cursul zilei se pot se declanșa spontan alunecări și avalanșe de dimensiuni mici și medii.

**Munții Parâng-Şureanu RISC ÎNSEMNAT (3)**

Peste stratul vechi s-a depus un strat consistent de zăpadă proaspătă, instabilă, de dimensiuni însemnate, de peste 20-25 cm. La altitudini mai mici de 1700 m stratul este umezit în ansamblu și are o rezistență scăzută. În zone adăpostite depozitele de zăpadă pot depăși 1 m.

În ultimele 24 de ore s-a depus un strat consistent de zăpadă, care reprezintă principalul risc. Chiar și la supraîncărcări slabe, pe pantele mai înclinate, se pot declanșa avalanșe de dimensiuni mici și medii. Sub 1800 m, pe fondul temperaturilor pozitive și al precipitațiilor lichide, zăpada va fi umezită și grea, iar pe pantele mai înclinate în cursul zilei se pot se declanșa spontan alunecări și avalanșe de dimensiuni mici și medii.

**Munții Ţarcu-Godeanu RISC MODERAT (2)**

La peste 1800 m zăpada este umezită în partea superioară a stratului, iar sub 1800 m este umezită în ansamblu. În zone adăpostite, depozitele de zăpadă sunt mai însemnate. În profunzime, stratul este în general consolidat.

Principalul risc îl reprezintă zăpada proaspătă, umezită și grea. Mai ales în cursul zilei, spontan, se pot declanșa avalanșe de dimensiuni mici sau medii care să antreneze atât zăpada proaspătă, cât și zăpada veche în cazuri izolate.

**Munții Rodnei RISC ÎNSEMNAT (3)**

La altitudini peste 1800 m, în zone adăpostite, pe fondul ninsorilor și al transportului de zăpadă, s-au format depozite de zăpadă care pot depăși 2 m, instabile mai ales în partea lor superioară, unde regăsim peste 15-20 cm de zăpadă proaspătă. În profunzime, stratul este în general consolidat. La altitudini joase stratul de zăpadă are dimensiuni reduse și este stabilizat.

La peste 1800 m principalul risc îl reprezintă zonele cu acumulări însemnate de zăpadă și cu rezistență scăzută, unde chiar și la supraîncărcări slabe se pot declanșa avalanșe de dimensiuni mici și medii care să antreneze zăpada proaspătă, iar în cazuri izolate și straturi mai vechi. În cursul zilei, pe fondul temperaturilor pozitive, spontan se pot declanșa curgeri sau alunecări.

**Munții Călimani-Bistriței-Ceahlău RISC ÎNSEMNAT (3)**

La peste 1800 m zăpada este umezită în partea superioară a stratului, iar sub 1800 este umezită în ansamblu. În zonele adăpostite depozitele de zăpadă depășesc 2 m. În profunzime, stratul este în general consolidat. La altitudini joase stratul de zăpadă are dimensiuni reduse.

Principalul risc îl reprezintă zăpada umezită. Pe pantele suficient de înclinate, cu depozite mai însemnate, mai ales în cursul zilei, spontan sau la supraîncărcări se pot declanșa avalanșe de dimensiuni mici și medii care să antreneze straturile superioare de zăpadă și izolat și straturi de profunzime.

**Munții Vlădeasa-Muntele Mare RISC REDUS (1)**

La suprafață s-a depus un strat de până la 5-10 cm de zăpadă proaspătă. Stratul vechi de zăpadă are în general dimensiuni reduse, este umezit și are o rezistență relativ scăzută la supraîncărcări.

Avalanșe de mici dimensiuni și curgeri superficiale sunt posibile în cazuri izolate, la supraîncărcări sau chiar spontan, în zonele cu acumulări mai mari de zăpadă și pe pantele foarte înclinate.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**Pe Marea Neagră**

**A.B.A. Dobrogea-Litoral** revine cu informații despre calitatea apeiacvatoriului Portului Midia în urma ranfluării și acostării navei Queen Hind la Dana 10. La 03.03.2020 personalulA.B.A. Dobrogea-Litorala procedat la prelevarea a 4 (patru) probe dinMarea Neagră–secțiunea Fertilchim Năvodari (zona de sud a digului Portului Midia în afara acvatoriului) aparținând corpului de apă Periboina–Cap Singol, Intrare Port Midia–Zona Far și din Acvatoriul Portului Midia –zona incidentului naval și Dana 10 Port Midia.

Comparând rezultatele obținute cu valorile caracteristice apei Mării Negre, respectiv cu limitele naționale și cu rezultatele de la prelevările anterioare din perioada 12.02.2020–25.02.2020, se constată că probele de apă prelevate la 03.03.2020 își păstrează valorile caracteristice apelor costiere. Până la acest moment, ancorarea navei Queen Hind în Dana 10 a portului Midia, cât și lucrările de ecarisare derulate nu au influențat calitatea apei.

Inspectorii din cadrul A.B.A.D.L. monitorizează vizual linia țărmului pe sectorul Corbu–Năvodari II în vederea identificării de cadavre animaliere. Până la data de 05.03.2020 nu au fost identificate cadavre de oi la linia țărmului.

Având în vedere rezultatele monitorizării din perioada 29.11.2019–03.03.2020, Administrația Bazinală de Apă Dobrogea-Litoral va monitoriza calitatea apei din acvatoriul Portului Midia cu o frecvență bilunară până la finalizarea operațiunii de ecarisare și va reveni cu informații despre evoluția fenomenului.

Pe râurile interioare și pe fluviul Dunărea nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate la „04.03.2020 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Mediile zilnice de 50 µg/m3 pentru PM10** (pulberi în suspensie cu diametrul sub 10 microni) **au fost depășite la stațiile cu indicativele: NT-3 (com. Taşca, jud. Neamţ-fond industrial) şi SV-2 (mun. Suceava).**

**G.N.M.-C.J. Constanţa** **și A.P.M.** **Constanţa** informează telefonic că în data de 05.03.2020, în jurul orei 19:10, a fost semnalat un incendiu de deşeuri menajere ce a afectat o suprafață de 100 mp la centrul de transfer deşeuri al Iridex Group Salubrizare S.R.L. de pe strada Republicii din municipiul Medgidia, la cca 800 m de zona rezidențială. I.S.U. Dobrogea a intervenit pentru stingere. Stația de monitorizare CT-7 situată lângă primăria Medgidia a indicat o calitate bună a aerului. Se va reveni cu informații.

1. **În domeniul solului şi vegetaţiei**

**A.R.B.D.D. Tulcea:**

-informează că la 05.03.2020, în jurul orei 14:30, a fost observat un incendiu de vegetație în desfăşurare în zona Vârşina-Canal Cațavaia-Canal Stipoc-Canal Eracle, pe raza Districtului Ecologic Maliuc-Crişan, se va reveni cu informații;

-informează că la 05.03.2020, în jurul orei 08:40, a izbucnit un incendiu de vegetație în nordul Lacului Căzănele, pe raza Districtului Ecologic Tulcea-Chilia, care a afectat o suprafață de 6 ha de stuf, papură şi rogoz şi s-a stins de la sine în jurul orei 18:30;

-revine cu informații despre incendiul izbucnit în data de 04.03.2020, în jurul orei 12:30, în zona Prospect, pe raza Districtului Ecologic Sulina. Acesta a afectat o suprafață de 30 ha de stuf şi papură şi s-a stins de la sine la 05.03.2020, la ora 02:00.

**G.N.M.-C.J. Argeş** revine cu informații despreaccidentul rutier produs în data de 05.03.2020, în jurul orei 04.30, pe DJ 703 I, în zona satului Stroești, comuna Mușătești. În urma acestuia o autocisternă s-a răsturnat la marginea drumului, din aceasta scurgându-se cca 1500 l de motorină și benzină pe un teren agricol proprietate privată. I.S.U. Argeș a intervenit pentru repunerea autovehiculului pe roți și pentru colectarea fluidului scurs în recipiente speciale. Se va reveni cu informații.

**G.N.M.-C.J. Argeş** informează că în data de 05.03.2020, în zona comunei Leordeni, pe DJ 702 C, s-a produs o poluare cu 20 l de țiței și 200 l de apă sărată în urma coroziunii conductei O.M.V. Petrom de la sonda 296 Leordeni la Parc 28 Bogați. Au fost afectate carosabilul și rigola marginală (o suprafață de cca 50 mp). **Măsuri:** s-a oprit pomparea, s-a reparat conducta prin montare de șarnieră, s-a aplicat material absorbant pe carosabil și în rigolă.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**